ร้านwhite@lampang จะตั้งอยู่ระหว่างทางก่อนถึงเซนทรัลลำปาง แม้จะเป็นร้านขนมเค้กที่เปิดเป็นห้องแถว ไม่ใช่ร้านแบบในสวนสวยแบบร้านอื่นนั้น แต่ขอให้คุณลองเข้าไปสัมผัสภายในร้านเสียก่อน คุณจะลืมคำครหาไปเลย
     เนื่องจากเป็นคนชอบทานของหวานตามประสาผู้หญิง ชอบนั่งร้านสวย วิวถ่ายรูปดีๆ แต่ต้องยอมให้กับร้านไวท์จริงๆคะ เพราะนอกจากเค้กอร่อยแล้ว บรรยากาศของร้านถือว่าโอเคเลย จัดแบบกว้างๆมีสองชั้น นั่งไม่อึดอัด อีกทั้งพี่เจ้าของร้านก็เฟรนลี่เป็นกันเอง และแนะนำเค้กได้เป็นอย่างดีทีเดียว การบริการแม้จะเป็นเรื่องรองแม้ว่าผลิตภัณฑ์จะมีคุณภาพเป็นเลิศ แต่อย่างไรก็ตามมันคือเสน่ห์ที่จะทำให้ลูกค้ากลับมาอีกครั้ง
     วันนี้มีโอกาสเลยชิมมาการองคะ มีหลายรสให้เลือก และเลือกชิมเค้ก เออเกล์ ชอคโกแลต ทานคู่กับชาคะ ร้านนี้ถ้าเราสั่งชา1กา ทางร้านจะแถมมาการอง1ชิ้นคะ สำหรับมาการองเจ้าของรีวิวคิดว่ายังให้ดาราเทวีเปนที่หนึ่งอยู่คะ แต่เค้กที่นี่เหลือร้ายคะ ทั้งหน้าตา รสชาติ และราคาที่บอกเลยว่าไม่แพงคะ คุ้มค่าและมีความสุขแน่นอนหากมาได้ลิ้มลองกัน ^_^